section_heading: Klima
paragraph_text: Makarsko primorje je jedno od najtoplijih dijelova Hrvatske, zahvaljujući svom zemljopisnom položaju. Planina Biokovo ga štiti od hladnijih utjecaja te je u potpunosti otvoreno prema moru i otocima. Ima sva obilježja mediteranske klime: vruća i sušna ljeta i blage zime s velikim brojem kišnih dana. Godišnje ovo područje ima preko 2.700 sunčanih sati, što pogoduje razvitku turizma, koji je dominantna gospodarska grana. Zime su veoma blage, ali bura donosi niske temperature i zna nanijeti veće materijalne štete, posebice na sjeveru Makarskog primorja, gdje hladna fronta prodire kroz prijevoj Dubci. Snijeg je jako rijedak.